Det oplyser Midt- og Vestjyllands Politi og tilføjer, at manden har delt opslaget med andre, hvilket medførte at videoklippet i dag kunne ses på Facebook af de ansatte og asylansøgere på Hanstholm Asylcenter. Ved anholdelsen har han erkendt, at have fremstillet og lagt videoklippet på Facebook og delt det med andre. Han vil lørdag formiddag blive fremstillet i et lukket grundlovsforhør, og politiet kan derfor på nuværende tidspunkt ikke kan give yderligere oplysninger i sagen. Den 35-årige er fra Hanstholm-området, han sigtes for trusler mod offentlig ansatte, mennesker i almindelighed og for overtrædelse af racismeparagraffen.

Referat:
En 35-årig mand er anholdt og sigtet for at have lagt et videoklip, der viser, Hanstholm Asylcenter blive bombet med to missiler på sin Facebook-profil.